Kwaggas ingesluit in Provinsiale Netbalspanne - Eastern Cape EL Schools that Rock
Kwaggas ingesluit in Provinsiale Netbalspanne
23 Apr 2018 | Cradock High School, Netbal, Schools, Sports | 0 |
Lenay Booysen en Houghlynne Swarts van Hoërskool Cradock is die afgelope naweek tydens ‘n finale rondte proewe onderskeidelik opgeneem in die o/17- en o/18 Oos-Kaap spanne. Netbalspelers van regoor die provinsie het aan hierdie proewe deelgeneem en CHS is besonders trots op hierdie twee dogters wat in die bogenoemde spanne ingesluit is.
Die Oos-Kaap spanne neem later vanjaar deel aan die SA All-Ages toernooi en ons wens die dogters alle sterkte toe met hul voorbereidings.
PreviousHoërskool Cradock neem deel aan Poort Nasionale Skryfkompetisie
NextHoërskool Cradock Redenaars deur na volgende ronde
Hoërskool Cradock vaar goed by Distrikte Atletiekbyeenkoms
Hoërskool Cradock rugby vs. Hoërskool Aliwal-Noord
Cradock High School Hockey shows determination Vlag van Kirgisië - Wikipedia
Vlag van Kirgisië
3 Maart 1992
’n Enkele rooi baan met ’n gestileerde goue son in die middel.
Die nasionale vlag van Kirgisië is op 3 Maart 1992 amptelik in gebruik geneem. Die vlag vertoon ’n enkele rooi baan met ’n gestileerde goue son in die middel.
3.2 Verwante vlae
Die rooi agtergrond van die vlag stel dapperheid en moed voor, die son stel vrede en welvaart voor en die tunduk stel die gesinswoning of, deur verlenging, die heelal voor. Volgens populêre interpretasies stel die son se 40 strale die 40 Kirgisiese volke voor in hul eenheid teen die Mongole deur die epiese held Manas.
Die binnekant van ’n Kirgisiese joertdak, Tündük genoem
Sedert die Bronstydperk het Kirgisië talle vlae gehad. Met die totstandkoming van die Kanaat van Kokand het die stam sy eie nasiestaat gekry wat in 1876 deur Rusland verower is.
Onder die Russe het die gebied van Kirgisië saam met die ander Sentraal-Asiatiese Kanate die “Algemene Regering Turkestan” gevorm, wat aanleiding gegee het tot ’n Ottoman-geïnspireerde vlag. Hierdie vlag het onder andere ’n sekelmaan en ster vertoon wat daarop gedui het dat die bevolking van Turkestan hoofsaaklik van Turkse oorsprong was.
Met die ineenstorting van die Russiese Ryk in 1917 het hierdie Kanaat onafhanklikheid verkry tesame met ’n nuwe vlag, ook sterk deur die Turke beïnvloed: twee horisontale bane in rooi en blou met ’n wit sekelmaan en ster daarop. In hierdie vlag het die twee kleure gestaan vir die vermenging van die Mongole en Turke as gesamentlike erfgename van die voormalige Kara-Kirgisië.
Met die vestiging van die USSR het Kirgisië deel gevorm van die “Turkestaanse Outonome Sosialistiese Sowjetrepubliek (OSSR)” waarvan die vlag die rooi doek van die kommuniste met die skildhoek met ’n wit fraiing afgesper en die letters van die land in Arabiese skrif daarbinne.
Na die ontbinding van die Turkestaanse OSSR (1924) is die Kirgisiese OSSR gestig as deel van Rusland met Kasakstan na die noorde. Die vlag van hierdie OSSR het dié van die Russiese provinsie Turkestan geword wat ook ’n invloed op die vlag van Kasakstan gehad het.
In 1936 is die outonome Kirgisiese OSSR gestig. Hierdie vlag, wat op 31 Maart 1937 aanvaar is, was ’n eenvoudige rooi baan in die kommunistiese styl, met die landsnaam in Kirgisies en Russies daarop (КЫРГЫЗ ССР (Kirgisiese SSR) en КИРГИЗСКАЯ ССР (Kirgiskaja SSR).
Op 22 Desember 1952 is ’n weergawe van die Sowjetvlag ingestel wat bestaan uit ’n blou baan in die middel van die vlag met ’n dun wit baan in die middel daarvan: die blou het gestaan vir die Kirgisiese volk en die wit vir die sneeubedekte berge van die land. In die skildhoek was ’n hamer en sekel en rooi ster.
Vlag van die Kanaat Kokand, 1709 tot 1876
Vlag van die Kanaat Kokand, tot 1876
Vlag van die Kanaat Kokand, 1917 tot 1918
Vlag van die Turkestaanse SSR, 1919 tot 1921
Vlag van die Turkestaanse SSR, 1921 tot 1923
Vlag van die Kirgisiese SSR, 1937 tot 1940
Vlag van die Kirgisiese SSR, 1940–1952
Vlag van die Kirgisiese SSR, van 1952
Oorgangsvlag van Kirgisië, 1991
Verwante vlae[wysig | wysig bron]
Presidensiële standaard van Kirgisië
↑ (en) "Kirgisië". Flags of the World. Besoek op 27 Mei 2019.
↑ (en) Die vlag en staatsembleme van Kirgisië
↑ (en) Forty tribes and the 40-ray sun on the flag of Kyrgyzstan, the School of Russian and Asian Studies
Wikimedia Commons bevat media in verband met Vlae van Kirgisië.
(en) Kirgisië by Flags of the World.
(en) "Flag of Kyrgyzstan". Encyclopædia Britannica. Besoek op 27 Mei 2019.
Ontsluit van "https://af.wikipedia.org/w/index.php?title=Vlag_van_Kirgisië&oldid=1994905"
Die bladsy is laas op 27 Mei 2019 om 20:15 bygewerk.